钦定古今图书集成/明伦汇编/官常典/第465卷 > 沈田子
## 钦定古今图书集成/明伦汇编/官常典/第465卷 > 沈田子

按《宋书》沈约《自序》，“田子，字敬光，云子弟也。从高祖克
京城，进平京邑，参镇军军事，封营道县五等侯。义熙
五年，高祖北伐鲜卑，田子领偏师与龙骧将军孟龙
符为前锋，慕容超屯临胊以拒大军。龙符战没，田子
力战破之。及卢循逼京邑，高祖遣田子与建威将军
孙季高海道袭广州，加振武将军。循党徐道覆还保”
始兴。田子复与右将军刘蕃同共攻讨。循寻还广州，
围季高。田子虑季高孤危，谓蕃曰：“广州城虽险固，本
是贼之巢穴，今循还围之，或有内变。且季高众力寡
弱，不能持久，若使贼还据此，凶势复振。下官与季高
同履艰难，汎沧海于万死之中，克平广州，岂可坐视
危逼，不相拯救？”于是率军南还。北至贼已收其散卒，
还围广州。季高单守危迫，闻田子忽至，大喜。田子乃
背水结陈，身率先士卒，一战破之。于是推锋追讨，又
破循于苍梧、郁林、宁浦。还至广州，而季高病死。既兵
荒之后，山贼竞出，攻没城郭，杀害长吏。田子随宜讨
伐，旬日平殄。刺史褚升度至，乃还京师。除太尉参军、
振武将军、淮陵内史，赐爵都乡侯。复参世子征卤军
事，将军、内史如故。八年，从讨刘毅。十一年，复从讨司
马休之，领别军，与征卤将军赵伦之参征卤军事、振
武将军、扶风太守。十二年，高祖北伐，田子与顺阳太
守傅弘之各领别军，从武关入屯，据青泥。姚泓欲自
御大军，虑田子袭其后，欲先平田子，然后倾国东出，
乃率步军数万，奄至青泥。田子本为疑兵，所领裁数
百，欲击之。傅弘之曰：“彼众我寡，难可与敌。”田子曰：“师
贵用奇，不必在众。”弘之犹固执田子曰：“众寡相倾，势
不两立。若使贼围既固，人情丧沮，事便去矣。及其未
整，薄之必克，所谓先人有夺人之志也。”便独率所领
鼓而进，合围数重。田子抚慰士卒曰：“诸君捐亲戚，弃
坟墓，出矢石之间，正希今日。尔封侯之业，其在此乎！”
乃弃粮毁舍，躬勒士卒，前后奋击，所向摧陷。所领江
东勇士，便习短兵，鼓噪奔之，贼众一时溃散，所杀万
馀人，得泓伪乘舆服御。高祖表言曰：“参征卤军事、振
武将军、扶风太守沈田子，率领劲锐，背城电激，身先
士卒，勇冠戎陈，奋寡对众”，所向必摧，自辰及未，斩馘
千数。泓丧旗弃众，奔还霸西，咸阳空尽，义徒四合，清
荡馀烬，势在跂踵。天子慰劳高祖曰：“逋寇阻隘，晏安
假日，举斧函谷，规延王诛。群师勤王，将离寒暑。公躬
秉𫓧钺，棱威首涂。戎辂载脂，则郊垒叠卷；崤、陕甫践，
则潼塞开扃。姚泓窘逼，弃城送死。蓝田偏师，覆之霸
川，甲首成”林，俘获蔽野，伪首奔迸，华戎云集，积纪逋
寇，旦夕夷殄。长安既平，高祖燕于文昌殿，举酒赐田
子曰：“咸阳之平，卿之功也。”即以《咸阳》相赏。田子谢曰：
“咸阳之平，此实圣略所振，武臣效节，田子何力之有？”
即授咸阳、始平二郡太守。大军既还，桂阳公义真留
镇长安，以田子为安西中兵参军、龙骧将军、始平太
守。时佛佛来寇，田子与安西司马王镇恶俱出北地
御之。初，高祖将还，田子及傅弘之等并以镇恶家在
关中，不可保信，屡言之高祖。高祖曰：“今留卿文武将
士精兵万人，彼若欲为不善，正足自灭尔，勿复多言。”
及俱出北地，论者谓镇恶欲尽杀诸南人，以数千人
送义真南还，因据关中反叛。田子与弘之谋，矫高祖
令诛之，并力破佛。佛安关中，然后南还谢罪。田子宗

王修收杀田子于长安槁仓门外。是岁，义熙十四年
正月十五日也，时年三十六。田子初以功应封，因此
事寝。高祖表天子，以“田子卒发狂《易》，不深罪也。无子，
弟林子以第二子亮为后。”